14. ΒΑΣΙΛΙΚΟΝ ΔΙΑΤΑΓΜΑ της 28 Σεπτ./24 Οκτ. 1959 Περί του ποσού της εφ’ άπαξ οικονομικής αρωγής των εξερχομένων της υπηρεσίας οργάνων αγροφυλακής. Έχοντες υπ’ όψιν το άρθρ. 6 παρ. 4 του Νόμ. 1900/51 «περί ιδρύσεως Ταμείου αρωγής οργάνων αγροφυλακής», ως αντικατεστάθη υπό του άρθρ. 1 του από 15/27 Ιουν. 1955 Β.Δ/τος (160-2), το άρθρ. 9 στοιχ. β' του αυτού Νόμου, την υπ’ αριθ. 277/1959 απόφασιν του διοικητικού συμβουλίου του Ταμείου αρωγής οργάνων αγροφυλακής και την υπ’ αριθ. 449/1959 γνωμοδότησιν του Συμβουλίου της Επικρατείας, προτάσει του Ημετέρου επί των Εσωτερικών Υπουργού, απεφασίσαμεν και διατάσσομεν: Άρθρ.1.-Το ποσόν της εκ του Ταμείου αρωγής οργάνων αγροφυλακής καταβαλλομένης εφ’ άπαξ οικονομικής αρωγής ορίζεται δια του παρόντος: α)Δια την περίπτωσιν της εξόδου εκ της υπηρεσίας μετά συμπλήρωσιν χρόνου ασφαλίσεως 12 ετών εις 22 μηνιαίους μισθούς. Εάν συνεπληρώθη χρόνος ασφαλίσεως πλέον των 12 ετών, δι’ έκαστον έτος πέραν των 12 προστίθενται 2 1/2 μηνιαίοι μισθοί, ουδέποτε όμως το ποσόν της αρωγής δύναται να υπερβή τους 52 μηνιαίους μισθούς εν συνόλω. β)Δια την περίπτωσιν της εξόδου εκ της υπηρεσίας συνεπεία σωματικής ή διανοητικής ανικανότητος ή θανάτου ένεκα τραύματος ή άλλης αιτίας - πλην νόσου - εν υπηρεσία και προδήλως ένεκα ταύτης το ποσόν της αρωγής, ασχέτως χρόνου ασφαλίσεως, ορίζεται εις: 26 μηνιαίους μισθούς επί αναπηρίας μέχρις 20%. 34 μηνιαίους μισθούς επί αναπηρίας μέχρις 21-30%. 43 μηνιαίους μισθούς επί αναπηρίας μέχρι 31-40%. 53 μηνιαίους μισθούς επί αναπηρίας μέχρι 41-55%. 64 μηνιαίους μισθούς, εάν η αναπηρία υπερβαίνη τα 55 % ή εάν ο ησφαλισμένος απεβίωσε. Εάν ο υπό τους ειρημένους όρους εξελθών της υπηρεσίας ανάπηρος είχε συμπληρώσει και χρόνον ασφαλίσεως 12 τουλάχιστον ετών, το ποσόν της αρωγής, αδιακρίτως ποσοστού αναπηρίας, εφ’ όσον αύτη είναι τουλάχιστον 41%, ορίζεται εις 64 μηνιαίους μισθούς. γ)Δια την περίπτωσιν της εξόδου μετά χρόνον ασφαλίσεως ελάσσονα των 12, αλλ’ 8 τουλάχιστον ετών, συνεπεία σωματικής ή διανοητικής ανικανότητος επελθούσης εν τη υπηρεσία ή λόγω ορίου ηλικίας ή λόγω καταργήσεως θέσεως το ποσόν της εφ’ άπαξ οικονομικής αρωγής ορίζεται εις 2 μηνιαίους μισθούς δι’ έκαστον έτος πραγματικής υπηρεσίας. Επί αναπηρίας πλέον των 40% ή εάν ο ησφαλισμένος απεβίωσε, το ποσόν της αρωγής ταύτης δεν δύναται να είναι έλαττον των 22 μηνιαίων μισθών. (Αντί της σελ. 110,23(β)) Σελ. 110,23(γ) Τεύχος 390 - Σελ. 87 Ταμείο Συντάξεων και Αρωγής Οργάνων Αγροφυλακής 17.Α.δ.12-14 Άρθρ.2.-«Ως μισθός, δια τον καθορισμόν της εκ του Ταμείου Συντάξεων και Αρωγής Οργάνων Αγροφυλακής (Τ.Σ.Α.Ο.Α.) παρεχομένης εφ’ άπαξ οικονομικής αρωγής εις τα εξερχόμενα της υπηρεσίας όργανα αγροφυλακής, λογίζεται το ποσόν των δρχ. 2.000, προκειμένου περί αρχιφυλάκων, προκειμένου δε περί αγροφυλάκων το ποσόν των δρχ. 1.700». Το άρθρ. 2 αντικατασταθέν δια του άρθρ. 1 Β.Δ. 631 της 18/24 Οκτ. 1963 (ΦΕΚ Α' 186), αντικατεστάθη εκ νέου ως άνω δια του Β.Δ. 420 της 12/19 Ιουν. 1970 (ΦΕΚ Α' 136). Άρθρ.3.-Το από 15.8/20.9.1958 Β.Δ/μα (144) επί του αυτού αντικειμένου καταργείται από της ισχύος του παρόντος. Άρθρ.4.-Η ισχύς του παρόντος Δ/τος άρχεται από της 1ης Ιαν. 1960. Εις τον Ημέτερον επί των Εσωτερικών Υπουργόν ανατίθεμεν την δημοσίευσιν και εκτέλεσιν του παρόντος Δ/τος. Σελ. 110,24(γ) Τεύχος 390 - Σελ. 88 17.Α.δ.14 Ταμείο Συντάξεων και Αρωγής Οργάνων Αγροφυλακής 